Charlie Wilson (političar, Teksas)
Charles Nesbitt "Charlie" Wilson (1. 6. 1933 – 10. 2. 2010) bio je američki pomorski oficir i bivši član kongresa Demokratske partije SAD-a iz 2. teskaškog distrikta.

Wilson je najbolje poznat po tome što je vodio kongres u potporu Operacije Ciklon, tada najveće i najdulje tajne operacije CIA-e tijekom predsjedničkog mandata Jimmyja Cartera i Ronalda Reagana, kojom su davali antioklopno oružje kao što su Stinger i drugo kako bi  mudžahedini mogli braniti svoju domovinu tijekom afgansko-sovjetskog rata. Njegova kampanja "iza zidova" bila je tema knjige Charlie Wilson's War: The Extraordinary Story of the Largest Covert Operation in History koju je napisao George Crile III i biografskog filma iz 2007. Charlie Wilson's War u kojem ga je igrao Tom Hanks.

Wilson je uvijek otvoreno priznavao da živi flambojantan život: uživao je u zabavama i ženama, a volio je i popiti, zbog čega je dobio nadimak "Good Time Charlie" ["Charlie za dobra vremena"]. Štoviše, u svojem uredu je zaposlio samo lijepe žene, čime je bio okružen ljepoticama, zbog čega su drugi političari njegove sekretarice šaljivo nazivali "Charliejevim anđelima".

Izvori

Eksterni linkovi 

 Charles Wilson Congressional Papers in the East Texas Research Center at Stephen F. Austin State University 
 

Američki političari